Legend of Kamapiiaa. 331 



O Ohumuhumu, 



O Hawanawana. 



O Kanikawi, 



O Kanikawa, 



Na akua i ke kino 



Ko ke poo — 



O Hoeu, e Hoomalana, 



O apana poo, o poo i lolea. 



Ko ka pepeiao. 



O kokuli, o ke lono, 



O Lonoikiaweawealoha. 



Ko ke kui. 



O Kui lena. 



O Kui pilo. 



Ko ka lemu. 



O Palala, 



O Pipikauanana. 



No ke kuli. 



O Poloke, o Kapeke. 



Ke kua — ka wawae, 



O Mama. 



Ilaila kini akua, 



Ka lua o ke 'kua, 



Ka uuina, 



O paapaaina, 



O Kumahumahukole, 



O kole ka aka. 



A hooki o Kamapuaa i kana kahea ana i na akua, ia wa laua i kaua ai me Lono- 

 kaeho. Hookuu iho o Lonokaeho i na lae ewalu i luna o Kamapuaa, i mea e make ai o 

 Kamapuaa. A ike o Kamapuaa i na lae e iho iho ana. Kahea aku o Kamapuaa i na akua 

 ona, ia Kuhaikekaua ma : "E Kuhaikekaua ma, hoohuli ia ae na lae o Lonokaeho i ka 

 pahoehoe." Ilaila kahi o na lae i noke ia ai a kumumu, eia hoi kekahi. Mahope o laila, 

 aole hiki i na lae ke ala hou a pii i luna e like me mamua. No ka mea, ua paa loa ma ka 

 mana o Kuhaikekaua ma. Ia wa, nonoi o Kamapuaa i na kino ona e ulu maluna o na lae 

 ewalu o Lonokaeho. Oia ka puaa kukui, ka puaa uha loa, ka puaa maumau. Ulu ae la 

 keia mau mea a hiki i luna o na lae ewalu, pau ae la ko Lonokaeho mana a me ka ikaika. 

 Hakaka iho la laua me na kino maoli. Kena aku ana o Kamapuaa i na kino puaa, e ai 

 ia Lonokaeho a me na kanaka a pau loa, pela i make ai o Lonokaeho ia Kamapuaa. 



